Na Markovu trgu u Zagrebu u 15 sati održat će se devetnaesta Povorka ponosa LGBTIQ zajednice, osoba i obitelji Zagreb Pridea pod sloganom “Sloboda unutar i izvan četiri zida”.

Povorka ponosa započet će okupljanjem na Markovu trgu, te će proći sljedećim zagrebačkim ulicama i trgovima – Ćirilometodskom do Katarininog trga zatim Strossmayerovim šetalištem do Mesničke ulice, Ilicom do Trga bana Josipa Jelačića, Ulicom Augusta Cesarca do Trga Europe, zatim Vlaškom do Trga Josipa Langa sve do Ribnjaka, Parka ponosa.

- Ove godine naše „novo normalno” je to što se Povorka ponosa prvi puta okuplja na Markovu trgu, ispred Sabora, Vlade i Ustavnog suda. Tamo nećemo biti slučajno, tamo ćemo biti da od najviših organa vlasti naše Republike zahtijevamo da sruše zidove koji i dalje ograničavaju naša prava, a naše obitelji i dalje guraju u drugi red građanki i građana. - poručuju organizatori Povorke ponosa.